คือแม่ถูกลูกแมวข่วน 23 ม.ค.61 แล้วไม่ได้ไปฉีดยาค่ะ สังเกตแมวที่ข่วน วันที่ 4 ก.พ.61 แมวไม่ทานข้าว แต่ทานน้ำจึงพาไปหา ฉีดยาให้ 2เข็ม บอกให้ดูอาการ วันที่ 5 ก.พ.61 วัดอุณหภูมิ ต่ำกว่าปกติ หูเย็น เหงื่อซีด ฉีดยาอีก 2 เข็ม ไม่กินอาหารเม็ดแต่กินน้ำกับวิตามินหลอดค่ะ พอวันที่ 6 ก.พ.61 ฉีดยาอีก 2 เข็ม กินอาหารเม็ดได้นิดหน่อย แล้วบอกว่าหลอดลมไม่ค่อยดี น่าจะเป็นหวัด และบอกว่าให้ดูอาการถ้าแข็งแรง สักอาทิตย์นึงมาฉีดวัคซีน ก็สังเกตว่าเริ่มแข็งแรง กินอาหารได้มากขึ้นแต่ชอบเลียพื้นที่มีสนิมและเลียดินค่ะ พอคืนวันที่ 12 ก.พ61 อากาศหนาว จึงจับนอนให้กล่อง แต่ก็ชอบออกมาข้างนอก พอเช้า 13 ก.พ. 61 นอนตัวแข็ง หายใจเบาๆ ห่มผ้าให้พยายามเรียกแล้วสักพักก็ตะกายตัวเหมือนรู้สึกตัว 2ครั้ง แล้วก็ตายค่ะ จึงรีบไปแจ้งปศุสัตว์อำเภอ เล่าอาการข้างต้นให้ฟังแล้วถามว่าต้องส่งไปตรวจมั้ยเพราะแม่โดนข่วนแล้วยังไม่ได้ฉีดยา เค้าบอกว่าให้ฝังได้เลยเพราะอาการไม่ใช่พิษสุนัขบ้า แต่ตอนนั้นพื้นที่ที่อยู่เป็นพื้นที่ปลอดโรค แต่เมื่อสัปดาห์ที่แล้วประกาศเป็นเขตโรคระบาด 30 วัน ถึงวันที่ 20 เมย.61 เพราะเจอสุนัขที่เป็นพิษสุนัขบ้าไล่กัดคน จึงกังวลว่าแม่มีความเสี่ยงมั้ยค่ะ เพราะโดนข่วน 23 ม.ค.61 แล้วป่วย 4 ก.พ.61 ตาย 13 ก.พ. 61 แม่เคยฉีดเซรุ่มนานแล้ว และฉีดวัคซีนครบเข็มสุดท้าย ธ. ค. 59 ค่ะ ต้องทำไงดีค่ะ แบบนี้ต้องไปฉีดวัคซีนพิษสุนัขบ้ามั้ยค่ะ เพราะเหตุเกิด 2 เดือนกว่าแล้วอ่ะค่ะ
สวัสดีค่ะ โดยส่วนใหญ่หากแมวรับเชื้อพิษสุนัขบ้ามา จะเริ่มแสดงอาการภายใน 18 วันหลังรับเชื้อ และเชื้อจะถูกปล่อยออกมาทางน้ำลาย 1 วันก่อนแสดงอาการ และจะเสียชีวิตภายในประมาณ 4 วัน (ซึ่งมีระยะเวลาสั้นกว่าสุนัข) ดังนั้นหากนับจากวันที่โดนลูกแมวข่วนในวันที่ 23 ม.ค.61 ไป 4 วัน แล้วลูกแมวไม่ตาย แสดงว่าในเวลานั้นลูกแมวไม่ได้กำลังเป็นโรคพิษสุนัขบ้าค่ะ ดังนั้นแม่ก็ย่อมไม่ติดเชื้อพิษสุนัขบ้า จึงไม่จำเป็นต้องฉีดวัคซีนค่ะสำหรับอาการของโรคพิษสุนัขบ้าในแมว จะแบ่งออกเป็น 3 ระยะ คือ1.ระยะเริ่มแรก แมวที่นิสัยขี้เล่น หรือชอบคลุกคลีกับเจ้าของ กลับมีนิสัยเปลี่ยนเป็นดุร้าย หงุดหงิดง่าย กัดหรือข่วนเจ้าของโดยไม่มีสาเหตุ หรืออาจหลบซ่อนตัว กลัวผู้คน ไม่เล่นเหมือนเดิม อาการประมาณ 1 วัน2. ระยะตื่นเต้น แมวจะเริ่มมีอาการกล้ามเนื้อสั่น ตามด้วยอาการทางระบบประสาท ดุร้าย ทำท่าทีพร้อมจะกัดหรือข่วน เมื่อมีการเคลื่อนไหวผ่าน มีอาการกลืนน้ำลายลำบาก น้ำไหลไหลย้อยเนื่องจากเกิดการอัมพาตของกล้ามเนื้อที่เกี่ยวกับการเคี้ยวและกลืน อาการในระยะนี้จะเป็นนาน 2-4 วัน3. ระยะอัมพาต แมวจะเริ่มแสดงอาการอัมพาตที่ส่วนท้ายของลำตัวก่อน แล้วลามมาที่ตัวและหัว และตายในที่สุด โดยมักตายในเวลาประมาณ 4 วันนับตั้งแต่เริ่มมีอาการดังนั้นหากลูกแมวเริ่มป่วยในวันที่ 4 ก.พ.และเวียชีวิตในวันที่ 13 ก.พ. ก็ไม่น่าเป็นโรคพิษสุนัขบ้า เนื่องจากระยะเวลานานไป อีกทั้งยังทานอาหารได้บ้าง ซึ่งก็ไม่ใช่ลักษณะที่จะพบในโรคพิษสุนัขบ้าค่ะ